section_heading: Životopis
paragraph_text: Konstantin Monomah bio je pripadnik bizantske činovničke aristokracije i ugledni senator. Poslije smrti cara Mihaela V. Kalafata, posinka carice Zoje, koji je 1042. godine bio maknut s prijestolja te oslijepljen i zatočen u manastiru, bizantsko carsko prijestolje pripalo je grimiznorođenim sestrama, Zoji i Teodori, kćerima bizantskog cara Konstantina VIII. (1025. – 1028.). Budući da se vrlo brzo njihova vlast pokazala nesposobnom, Zoe se udala po treći put, tom prilikom za senatora Konstantina Monomaha koji je preuzeo carsku krunu zajedno sa Zoe i njenom sestrom Teodorom.<ref>Ostrogorski, Georgije, Povijest Bizanta 324. - 1453., str. 189.